open-index/open-wikipedia-markdown huggingface dataset:
जनमेजय

**जनमेजय** महाभारत के अनुसार कुरुवंश के राजा थे। महाभारत युद्ध में अर्जुनपुत्र अभिमन्यु जिस समय वीरगति को प्राप्त हुए, उसकी पत्नी उत्तरा गर्भवती थी। उसके गर्भ से राजा परीक्षित का जन्म हुआ जो महाभारत युद्ध के बाद हस्तिनापुर की गद्दी पर बैठे। जनमेजय इसी परीक्षित तथा मद्रावती के पुत्र थे। महाभारत के अनुसार (१.९५.८५) मद्रावती उनकी जननी थीं, किन्तु भगवत् पुराण के अनुसार (१.१६.२), उनकी माता ईरावती थीं, जो कि उत्तर की पुत्री थीं।

## ऐतिहासिकता

एच.सी. रायचौधरी ने अपने पिता परीक्षित को नौवीं शताब्दी ईसा पूर्व में बताया था। माइकल विटजेल ने 12 वीं -11 वीं शताब्दी ईसा पूर्व में कुरु साम्राज्य के पौरिकिता राजवंश को जन्म दिया था।

## महाभारत के संदर्भ में
right|thumb|400px| जनमेजय और उनके भाई
महाभारत में जनमेजय के छः और भाई बताये गये हैं। यह भाई हैं कक्षसेन, उग्रसेन, चित्रसेन, इन्द्रसेन, सुषेण तथा नख्यसेन। महाकाव्य के आरम्भ के पर्वों में जनमेजय की तक्षशिला तथा सर्पराज तक्षक के ऊपर विजय के प्रसंग हैं। सम्राट जनमेजय अपने पिता परीक्षित की मृत्यु के पश्चात् हस्तिनापुर की राजगद्दी पर विराजमान हुये। पौराणिक कथा के अनुसार परीक्षित पाण्डु के एकमात्र वंशज थे। उनको श्रंगी ऋषि ने शाप दिया था कि वह सर्पदंश से मृत्यु को प्राप्त होंगे। ऐसा ही हुआ और सर्पराज तक्षक के ही कारण यह सम्भव हुआ। जनमेजय इस प्रकरण से बहुत आहत हुये। उन्होंने सारे सर्पवंश का समूल नाश करने का निश्चय किया। इसी उद्देश्य से उन्होंने **सर्प सत्र** या **सर्प यज्ञ** के आयोजन का निश्चय किया। यह यज्ञ इतना भयंकर था कि विश्व के सारे सर्पों का महाविनाश होने लगा। उस समय एक बाल ऋषि अस्तिक उस यज्ञ परिसर में आये। उनकी माता भगवान शिव की पुत्री मानसा एक नाग थी तथा उनके पिता एक ब्राह्मण थे।


इस संदर्भ में यह बताना उचित होगा कि हिन्दु ग्रंथों पुराण, रामायण, महाभारत,पुराण के वर्णित आख्यानो में यह स्पृष्ट लिखा है की प्रजापति दक्ष की कई पुत्रीयों का विवाह सप्त ऋषियो से हुआ था उन्ही में से एक प्रजापति ऋषि कश्यप थे कुछ ग्रंथों में उनकी 13 पत्निया कुछ में 16 और कुछ में 8 ।कथा अनुसार कश्यप ऋषि की प्रत्येक पत्नी से अलग अलग संतान हुई (अदिति से आदित्य{देवता} दिति से दैत्य विनीता से गरूण पक्षी कद्रू से नाग दानू से दानव मनु से मनुष्य{ब्रह्मण क्षत्रिय वैश्य शूद्र} बाकि अन्य पत्नियों से अन्य सभी जीव जन्मे थे। इस यज्ञ में महाराज जनमेजय द्वारा अपने पिता की मृत्यु का दुःख और नागो से प्रतिशोध की भावना थी फिर भी आस्तिक मुनि के कहने से राजा अपना रोष छोडकर यज्ञ रोक देते है बाकि के सर्प बच जाते है जो आजतक जीवित है। 

विशेष:-इस कथा में और दुसरे राक्षसो की जो कहानीयां है उनको विधर्मी वामपंथी "आर्य द्रविड़" ब्राह्मण शूद्र" क्षत्रिय शूद्र" तथा आर्य और दूसरी तथाकथित जाति बनाकर हिन्दू धर्म को शोषण करने वाला बताना चाहते है क्योंकि वो जिस विचार का समर्थन करते हैं वहां शोषण ही होता है । इसलिए ही ये राक्षसों को , दैत्यों को जबरदस्ती दलित शूद्र अनार्य द्रविड़ आदिवासी नाग यानि आर्य से अलग बताएंगे और आर्यों  , हिन्दूऔ और द्विजों को  राक्षसों दानवो आदि का शत्रु बताएंगे ताकि उनका अपने निकृष्ट पंथ में मतांतर कर सके।   

तब वेद व्यास के सबसे प्रिय शिष्य वैशम्पायन वहाँ पधारे। जनमेजय ने उनसे अपने पूर्वजों के बारे में जानकारी लेनी चाही। तब ऋषि वैशम्पायन ने जनमेजय को भरत से लेकर कुरुक्षेत्र युद्ध तक कुरु वंश का सारा वृत्तांत सुनाया। और इसे उग्रश्रव सौती ने भी सुना और नैमिषारण्य में जाकर सारे ऋषि समूह, जिनके प्रमुख शौनक ऋषि थे, को सुनाया।

## इन्हें भी देखें
* महाभारत

## सन्दर्भ

श्रेणी:पौरवकुल
श्रेणी:महाभारत के पात्र
भरणी

यह एक नक्षत्र है।
नक्षत्रों की कड़ी में भरणी को द्वितीय नक्षत्र माना जाता है। इस नक्षत्र का स्वामी शुक्र ग्रह होता है। जो व्यक्ति भरणी नक्षत्र में जन्म लेते हैं वे सुख सुविधाओं एवं ऐसो आराम चाहने वाले होते हैं। इनका जीवन भोग विलास एवं आनन्द में बीतता है। ये देखने में आकर्षक व सुन्दर होते हैं। इनका स्वभाव भी सुन्दर होता है जिससे ये सभी का मन मोह लेते हैं। इनके जीवन में प्रेम का स्थान सर्वोपरि होता है। इनके हृदय में प्रेम तरंगित होता रहता है ये विपरीत लिंग वाले व्यक्ति के प्रति आकर्षण एवं लगाव रखते हैं। 

भरनी नक्षत्र के जातक उर्जा से परिपूर्ण रहते हैं। ये कला के प्रति आकर्षित रहते हैं और संगीत, नृत्य, चित्रकला आदि में सक्रिय रूप से भाग लेते हैं। ये दृढ़ निश्चयी एवं साहसी होते हैं। इस नक्षत्र के जातक जो भी दिल में ठान लेते हैं उसे पूरा करके ही दम लेते हैं। आमतौर पर ये विवाद से दूर रहते हैं फिर अगर विवाद की स्थिति बन ही जाती है तो उसे प्रेम और शान्ति से सुलझाने का प्रयास करते हैं। अगर विरोधी या विपक्षी बातों से नहीं मानता है तो उसे अपनी चतुराई और बुद्धि से पराजित कर देते हैं।

जो व्यक्ति भरणी नक्षत्र में जन्म लेते हैं वे विलासी होते हैं। अपनी विलासिता को पूरा करने के लिए ये सदैव प्रयासरत रहते हैं और नई नई वस्तुएं खरीदते हैं। ये साफ सफाई और स्वच्छता में विश्वास करते हैं। इनका हृदय कवि के समान होता है। ये किसी विषय में दिमाग से ज्यादा दिल से सोचते हैं। ये नैतिक मूल्यों का आदर करने वाले और सत्य का पालन करने वाले होते हैं। ये रूढ़िवादी नहीं होते हैं और न ही पुराने संस्कारों में बंधकर रहना पसंद करते हें। ये स्वतंत्र प्रकृति के एवं सुधारात्मक दृष्टिकोण रखने वाले होते हैं। इन्हें झूठा दिखावा व पाखंड पसंद नहीं होता। 

इनका व्यक्तित्व दोस्ताना होता है और मित्र के प्रति बहुत ही वफादार होते हैं। ये विषयों को तर्क के आधार पर तौलते हैं जिसके कारण ये एक अच्छे समालोचक होते हैं। इनकी पत्नी गुणवंती और देखने व व्यवहार मे सुन्दर होती हैं। इन्हें समाज में मान सम्मान और प्रतिष्ठा मिलती है।

इस नक्षत्र के देवता यमराज है|

## स्रोत


श्रेणी:नक्षत्र
रोहिणी नक्षत्र

300px|right|thumb|रोहिणी नक्षत्र
रोहिणी नक्षत्र को वृष राशि का मस्तक कहा गया है। इस नक्षत्र में तारों की संख्या पाँच है। भूसे वाली गाड़ी जैसी आकृति का यह नक्षत्र फरवरी के मध्य भाग में मध्याकाश में पश्चिम दिशा की तरफ रात को 6 से 9 बजे के बीच दिखाई देता है। यह कृत्तिका नक्षत्र के पूर्व में दक्षिण भाग में दिखता है। यह नक्षत्र चन्द्रमा को विशेष प्रिय है। 

नक्षत्रों के क्रम में चौथे स्थान पर आने वाला नक्षत्र वृष राशि के 10 डिग्री-0'-1* से 23 डिग्री-20'-0* के बीच है। किसी भी वर्ष की 26 मई से 8 जून तक के 14 दिनों में इस नक्षत्र से सूर्य गुजरता है। इस प्रकार रोहिणी के प्रत्येक चरण में सूर्य लगभग साढ़े तीन दिन रहता है।

इस नक्षत्र का स्वामी शुक्र है। योग- सौभाग्य, जाति- स्त्री, स्वभाव से शुभ, वर्ण- शूद्र है और उसका विंशोतरी दशा स्वामी ग्रह चंद्र है। रोहिणी नक्षत्र किसी भी स्थान के मध्यवर्ती प्रदेश को संकेत करता है। इस कारण किसी भी स्थल के मध्य भाग के प्रदेश में बनने वाली घटनाओं या कारणों के लिए रोहिणी में होने वाले ग्रहाचार को देखा जाना चाहिए।

पुराण कथा के अनुसार रोहिणी चंद्र की सत्ताईस पत्नियों में सबसे सुंदर, तेजस्वी, सुंदर वस्त्र धारण करने वाली है। ज्यों-ज्यों चंद्र रोहिणी के पास जाता है, त्यों-त्यों उसका रूप अधिक खिल उठता है। चंद्र के साथ एकाकार होकर छुप भी जाती है। रोहिणी के देवता ब्रह्माजी हैं। रोहिणी जातक सुंदर, शुभ्र, पति प्रेम, संपादन करने वाले, तेजस्वी, संवेदनशील, संवेदनाओं से जीते जा सकने वाले, सम्मोहक तथा सदा ही प्रगतिशील होते हैं।
  

मुँह, जीभ, तलवा, गर्दन और गर्दन की हड्डी और उसमें आने वाले अवयव इसके क्षेत्र हैं। इस नक्षत्र के जातक पतले, स्वार्थी, झूठे, सामाजिक, मित्राचार वाले, दृढ़ मनोबल वाले, बुद्धिशाली, पद-प्रतिष्ठा वाले, रसवृत्ति वाले, सुखी, संगीत कला इत्यादि ललित कलाओं में रस रखने वाले, देव-देवियों में आराध्य वाले मिलते हैं।

जातक मानसिक रूप से स्वस्थ होते हैं। एजेंट्स, जज, फैंसी आइटमों के व्यापारी, जमीन, खेती, राजकीय प्रवृत्तियों द्वारा, साहित्य आदि से धन-वैभव और सत्ता प्राप्त करते हैं।

जिस स्त्री का जन्म रोहिणी नक्षत्र में हुआ हो वह स्त्री सुंदर, सावधान, पवित्र, पति की आज्ञाकारिणी, माता-पिता की भक्त और सेवाभावी पुत्र-पुत्रियों से युक्त, ऐश्वर्यवान होती है। रोहिणी शुभ ग्रहों से युक्त या संबंधित होने के कारण नक्षत्र सूचित अंग, उपांग तथा मुँह, गले, जीभ, गर्दन, गर्दन के मणके के रोगों का प्रभाव होता है। रोहिणी की पहचान उसकी विशाल आँखें हैं। (
## देखिये
* नक्षत्र सूची

श्रेणी:नक्षत्र
मघा

300px|right|thumb|मघा
**मघा** नक्षत्र सूर्य की सिंह राशि में आता है। नक्षत्र स्वामी केतु है, इसकी महादशा 7 वर्ष की होती है। केतु को राहु का धड़ माना गया है। केतु प्रधान होने से ऐसे जातक जिद्दी स्वभाव के होते हैं।

इनसे आदेशात्मक दृष्टि से कार्य नहीं निकाला जा सकता है। इन्हें प्रेम से कहा जाए तो ये हर कार्य कर सकते हैं। इस नक्षत्र में जन्मे जातकों पर सूर्य व केतु के साथ-साथ लग्नानुसार प्रभाव होता है।

मेष लग्न हो तो रा‍शि पंचम भाव में होगी। राशि स्वामी सूर्य होगा। सूर्य के साथ केतु की युति यदि पंचम भाव में हो तो ऐसे जातक विद्या में तेज होते हैं। इनकी संतान जिद्दी स्वभाव की व ऑपरेशन से भी हो सकती है। ये जुबान के पक्के होते हैं। यदि सूर्य लग्न में हो व केतु भी लग्न में हो तो उत्तम सफलता पाते हैं।

प्रशासक राज्यमंत्री भी बन जाते हैं। लेकिन दांपत्य सुख में कहीं ना कहीं बाधा रहती है। वृषभ लग्न में सूर्य की राशि सिंह चतुर्थ भाव में होने से यदि नक्षत्र स्वामी भी चतुर्थ में हुआ तो जनता के बीच प्रसिद्ध होते हैं, मकान भूमि, भवन, माता का सुख उत्तम मिलता है। स्थानीय राजनीति में अधिक सफल होते हैं। 
## देखिये
* नक्षत्र सूची

श्रेणी:नक्षत्र
हस्त नक्षत्र

300px|right|thumb|हस्त नक्षत्र
हस्त नक्षत्र 13वाँ नक्षत्र है। इस नक्षत्र का स्वामी चंद्रमा है। यह पू ष ण ढ प्रथम नाम अक्षर से पहचाना जाता है। नक्षत्र स्वामी चंद्रमा तो राशि कन्या इसका स्वामी बुध है। चंद्र का बुध शत्रु है।

आपमें जहाँ चंद्र के गुण होंगे वही राशि स्वामी बुध का भी प्रभाव जीवन भर रहता है। लग्नानुसार लग्न फल भी मिलता है। चंद्र मन का कारक है। वहीं बुध ज्ञान का कारक है। नक्षत्र स्वामी चंद्र जिन ग्रहों के साथ जिस राशि में जिस अवस्था में होगा परिणामों में भी अंतर आ जाएगा।

चंद्र गुरु के साथ हुआ तो उतम गजकेसरी राजयोग चंद्र मंगल से दृष्टि संबंध बना रहा हो तो ऐसे जातक धनी भी होते हैं।

नक्षत्र स्वामी की शुभ स्थिति हो वहीं राशि स्वामी बुध भी उत्तम स्थिति में हो तो ऐसा जातक उत्तम सफलता पाते हैं। स्वामी चंद्र हो तो एक ही राशि यानी कन्या राशि में ही होगा, लेकिन राशि स्वामी अन्य राशि में होगा। मेष लग्न में राशि स्वामी बुध कर्क, मिथुन, सिंह, मकर, कुंभ राशि में हो तो उत्तम परिणाम देने वाला होगा। वृषभ लग्न में बुध द्वितीय, चतुर्थ, पंचम, नवम, दशम भाव में उतम परिणाम देगी। कर्क लग्न में बुध सिंह, लग्न में पंचम भाव में ठीक रहेगा।

## देखिये
* नक्षत्र सूची

श्रेणी:नक्षत्र
चित्रा (नक्षत्र)

यह एक नक्षत्र है।
## देखिये
* नक्षत्र सूची

श्रेणी:नक्षत्र
स्वाती (नक्षत्र)

300px|right|thumb|स्वाती
स्वाति नक्षत्र आकाश मंडल में 15वाँ नक्षत्र होकर इसका स्वामी राहु यानि अधंकार है। कहावत भी है कि जब स्वाति नक्षत्र में ओस की बूँद सीप पर गिरती है तो मोती बनता है। दरअसल मोती नहीं बनता बल्कि ऐसा जातक मोती के समान चमकता है।

राहु कोई ग्रह नहीं है न ही इसका आकाश में स्थान है। यह पृथ्वी का उत्तरी ध्रुव है। स्वाति नक्षत्र की राशियाँ उत्तरी ध्रुव पर पड़ने के कारण है। ऐसे जातक परिश्रमी होते हैं। ये स्वप्रयत्नों में अपनी नीव रखते हैं और सफलता पाते हैं। यह तुला राशि में आता है। रू रे रो रा नाम से इसकी पहचान होती है। इस नक्षत्र स्वामी की दशा 18 वर्ष की चंद्र के अंशों के अनुसार होती है। 
## देखिये
* नक्षत्र सूची

श्रेणी:नक्षत्र
विशाखा

300px|right|thumb|विशाखा
विशाखा नक्षत्र का अंतिम चरण मंगल की वृश्चिक राशि में आता है। इसे तो नाम अक्षर से पहचाना जाता है। जहाँ नक्षत्र स्वामी गुरु है तो राशि स्वामी मंगल गुरु मंगल का युतियाँ दृष्टि संबंध उस जातक के लिए उत्तम फलदायी होती हैं। ऐसे जातक उच्च पदों पर पहुँचने वाले धर्म-कर्म का मानने वाले महत्वाकांक्षी, गुणी, न्यायप्रिय लेकिन कट्टर भी होते हैं। गुरु ज्ञान पृथक्करण की क्षमता, प्रशासनिक क्षमता न्यायप्रियता प्रदान करेगा, वही मंगल साहस देगा।
## देखिये
* नक्षत्र सूची

श्रेणी:नक्षत्र
अनुराधा नक्षत्र

300px|right|thumb|अनुराधा
भारतीय ज्योतिर्विदों ने कुल २७ नक्षत्र माने हैं, जिनमें **अनुराधा** सत्रहवाँ है। इसकी गिनती ज्योतिष देवगण तथा मध्य नाड़ीवर्ग में की जाती है जिसपर विवाह स्थिर करने में गणक विशेष ध्यान देते हैं। अनुराधा नक्षत्र में जन्म का पाणिनि ने अष्टाध्यायी में उल्लेख किया है।

अनुराधा नक्षत्र का स्वामी शनि है, जो राशि स्वामी मंगल का शत्रु है। यह ना, नी, नू, ने के नाम से जाना जाता है। इस शनि के नक्षत्र में जन्मा जातक उग्र स्वभाव का तुनक मिजाज वाला, स्पष्टवक्ता होता है। ये जीवन में कई उतार-चढ़ाव का सामना करके आगे बढ़ते है।

इन्हें स्थायित्व बड़ी मुश्किल से मिलता है। जन्मपत्रिका में यदि नक्षत्र स्वामी शनि की स्थिति ठीक रही तो ये अपने प्रयत्नों उत्तम लाभ पाने वाले होते हैं। राशि स्वामी मंगल उच्च या स्वराशि का हो वही नक्षत्र स्वामी स्वराशि या उच्च या मित्र राशि का हो व मंगल से दृष्टि संबंध न हो तो ऐसे जातक अपनी योग्यता के बल पर उन्नति कर लेते हैं।

## देखिये
* नक्षत्र सूची

श्रेणी:नक्षत्र
पुनर्वसु

**पुनर्वसु** मात्रेयसंहिता के रचयिता एवं आयुर्वेदाचार्य थे। अत्रि ऋषि के पुत्र होने के कारण इन्हें पुनर्वसु आत्रेय कहा जाता है। अत्रि ऋषि स्वयं आयुर्वेदाचार्य थे। अश्वघोष के अनुसार, आयुर्वेद-चिकित्सातंत्र का जो भाग अत्रि ऋषि पूरा नहीं कर सके थे उसे इन्होंने पूर्ण किया था। चरकसंहिता के मूल ग्रंथ अग्निवेशतंत्र के रचयिता अग्निवेश के ये गुरु एवं भरद्वाज ऋषि के समकालीन थे। इन्होंने अपने पिता एवं भरद्वाज ऋषि से आयुर्वेद की शिक्षा प्राप्त की थी। इनके रहने का कोई स्थान निश्चित नहीं था। पर्यटन करते हुए ये आयुर्वेद का उपदेश देते थे। आत्रेय के नाम पर लगभग तीस आयुर्वेदीय योग उपलब्ध हैं। इनमें बलतैल एवं अमृताद्य तैल का निर्देश चरकसंहिता में प्राप्त है।

## अन्य
* पुनर्वसु एक नक्षत्र भी है।

* पुराण के अनुसार यदुकुल के राजा।

## देखिये
* नक्षत्र सूची

श्रेणी:नक्षत्र
ज्येष्ठा

300px|right|thumb|ज्येष्ठा
**ज्येष्ठा** नक्षत्र गंड मूल नक्षत्र कहलाता है। यह वृश्चिक राशि में नो या यी यु के नाम से जाना जाता है। राशि स्वामी मंगल व नक्षत्र स्वामी बुध का ऐसे जातकों पर असर देखने को मिलता है। वृश्चिक राशि में जन्मा जातक तुनक मिजाजी, स्फूर्तिवान, स्पष्ट वक्ता व कुछ कटु बोलने वाला होता है।

नक्षत्र स्वामी बुध के कारण ऐसे जातक प्रत्येक बात को काफी सोच-विचार कर बोलने वाले व भाषा में संतुलित होते हैं। इनकी वाणी में चतुराई देखने को मिलती है। ये हर बात में अपना स्वार्थ अवश्य देखते हैं यदि इन्हें जरा सा भी फायदा दिखाई देता है तो उसका काम करने का तत्पर रहते हैं। मंगल वैसे भी ऊर्जा व साहस के साथ महत्वाकांक्षा का कारक है।

वहीं बुध वाणिक ग्रह है। इस नक्षत्र में जन्मे जातक को बचपन से ही बुध की महादशा चंद्र के आशानुसार 17 वर्ष या कम भी हो सकती है। इसके बाद केतु 7 वर्ष व सर्वाधिक 20 वर्ष की शुक्र की महादशा लगती है। अतः इस नक्षत्र में जन्मे जातकों के लिए केतु व शुक्र का शुभ होना इनके जीवन को उन्नतशील बनाएगा। वहीं विद्या नौकरी व व्यापार में इन्ही दशाओं में ग्रह स्थितिनुसार फल पाता है।

## देखिये
* नक्षत्र सूची

श्रेणी:नक्षत्र
पूर्वाषाढ़ा

300px|right|thumb|पूर्वाषाढ़ा
पूर्वाषाढ़ा नक्षत्र मंडल का 20वाँ नक्षत्र है। यह धनुराशि में आता है। इस नक्षत्र का स्वामी शुक्र है तो राशि स्वामी शुक्र। नक्षत्र स्वामी की सर्वाधिक दशा 20 वर्ष की होती है। इसके बाद सूर्य व चंद्र 16 वर्ष की दशा रहती है। 

इस नक्षत्र में जितना भी योग्य वर्ष होता है, वह लगभग बचपन से लेकर युवावस्था तक यही दशा चंद्र के अनुसार रहती है। इनके प्रारंभिक जीवनकाल में शुक्र, चंद्र, सूर्य का विशेष महत्व रहेगा। इसी दशा-अंतरदशा में पढ़ाई, विवाद, सर्विस आदि के योग बनेंगे। इनका जन्म लग्न में शुभ होकर बैठना अति उत्तम फलदायी रहेगा।

शुक्र कला, धन, सौंदर्य प्रसाधन, ब्यूटीशियन, चिकित्सा, इंजीनियर, इलेक्ट्रॉनिक, कामवासना आदि का कारक है। वहीं राशि गुरु महत्वाकांक्षा, ईमानदारी, दया भाव, राजनीतिक, प्रशासनिक संगठन आदि का कारक है। शुक्र यदि स्वराशि या उच्च का हो तो ऐसे जातक सुंदर, कलाकार आदि होते हैं वहीं गुरु स्वराशि या उच्च का हो तो ये अपने कार्यक्षेत्र में प्रगति के साथ ईमानदार होते हैं। इनमें कला के साथ सद्गुण भी होते हैं।
  
मेष लग्न हो व शुक्र नक्षत्र स्वामी सप्तम में हो तो ऐसे जातक की स्त्री या पति धनी होगा या धन की कभी कमी नहीं रहेगी। शुक्र इस लग्न में उच्च का हो तो बाहर से लाभ मिले, विदेश में रहकर धन पाए।

द्वितीय भाव में स्वराशि वृषभ का हो तो ऐसे जातक को अपनी वाणी से धन मिले। स्वर उत्तम हो गायन के क्षेत्र में सफलता पाए। शुक्र चतुर्थ में दशम में भी शुभ फलदायी होगा। वृषभ लग्न में शुक्र लग्न, एकादश, दशम, नवम में शुभ फल देगा, वहीं राशि स्वामी गुरु, तृतीय, एकादश, चतुर्थ सप्तम में शुभफलदायी होगा। शुक्र चतुर्थ में हो तो दांपत्य सुख नहीं मिलता, लेकिन ऐसा जातक जनता के बीच प्रसिद्ध होता है।
## देखिये
* नक्षत्र सूची

श्रेणी:नक्षत्र
उत्तराषाढा

300px|right|thumb|उत्तराषाढा
उत्तराषाढ़ा नक्षत्र का स्वामी सूर्य है। इसका प्रथम चरण भेनाम से धनुराशि में आता है। राशि स्वामी गुरु है तो नक्षत्र स्वामी सूर्य है। सूर्य की दशा में सबसे कम 6 वर्ष की होती है। जो लगभग जन्म से 6 वर्ष के अंदर बीत जाती है। इसके बाद चंद्रमा की 10 वर्ष मंगल की 7 वर्ष कुल मिलाकर 17 वर्ष यही समय होता है। जब बच्चा पढ़ाई में संलग्न रहता है यहीं से उसके भविष्य का निर्माण होता है। अतः सूर्य के साथ मंगल का जन्म पत्रिका में शुभ होकर बैठना ही उस बालक का भविष्य निर्धारण करने में सहायक होगा। सूर्य अत्यंत तेजस्वी ग्रह होकर आत्मा का कारक है।

अग्नि तत्त्व व राशि भी अग्नि तत्त्व होने से इसका प्रभाव जातक पर ग्रह स्थिति अनुसार अधिक पड़ता है। सूर्य यदि गुरु के साथ हो तो उच्च प्रशासनिक सेवाओं में सफलता मिलती है। ऐसे जातकों में कुशल नेतृत्व क्षमता होती है। ये राजनीति, जज, आईएएस ऑफिसर, सीए आदि क्षेत्र में अधिक सफल होते हैं।

मंगल के साथ हो तो पुलिस राजनीति, संगठन, उद्योग आदि में सफलता पाते हैं। बुध के साथ हो तो लेखक, वणिक, उत्तम वक्ता, वकील, प्रकाशक आदि क्षेत्र में सफल होते हैं। सूर्य शुक्र के साथ हो तो सुंदर व कामुक भी होते हैं। अन्य ग्रह जैसे राहु, शनि के साथ शुभफल नहीं मिलता। सूर्य जहाँ शुभ हो वहीं गुरु का भी शुभ होना आवश्यक है। मंगल यदि उत्तम स्थिति में हो तो ऐसा जातक अपना भविष्य उत्तम ही बनाएगा।

## देखिये
* नक्षत्र सूची

श्रेणी:नक्षत्र
धनिष्ठा

300px|right|thumb|धनिष्ठा
धनिष्ठा नक्षत्र के अंतिम दो चरणों में जन्मा जातक गू, गे नाम से जाना जा सकता है। मंगल इस नक्षत्र का स्वामी है, वहीं राशि स्वामी शनि है। मंगल का नक्षत्र होने से ऐसे जातक ऊर्जावान, तेजस्वी, पराक्रमी, परिश्रम के द्वारा सफलता पाने वाला होता है। कुंम राशि में जन्मा होने से ऐसे जातक स्थिर स्वभाव के होते हैं।
## देखिये
* नक्षत्र सूची

श्रेणी:नक्षत्र
रेवती (नक्षत्र)

[right|200px|thumb|[मीन तारामंडल का मानचित्र, औ उसमें दिखता रेवती नक्षत्र]]
यह एक नक्षत्र है और ३२ तारों का एक समूह है। यह मृदु मॅत्र संज्ञक नक्षत्र है। इस नक्षत्र में विद्या का आरंभ, गृह प्रवेश, विवाह, सम्मान प्राप्ति, देव प्रतिष्ठा, वस्त्र निर्माण इत्यादि कार्य संपन्न किए जाते हैं। इसमें दक्षिण दिशा की यात्रा तथा शव दाह से कार्य नहीं किए जाते। इस नक्षत्र के देवता पूषा हैं। यह मीन राशि का अंतिम नक्षत्र है। इसके स्वामी ग्रहों में बुध हैं। इस नक्षत्र पर गुरू एवं बुध का संयुक्त प्रभाव होता है। 

जन्म जिन जातकों क जन्म इस नक्षत्र में होता है वह बुध महादसा में जन्म लेते हैं। तथा तेजस्वी, सुंदर, चतुर, विद्द्वान होते हैं। धन धान्य से युक्त होते हैं। 

नामाक्षर दे, दो, च, ची अक्षरों पर चरणानुसार।

रोग 
इस नक्षत्र में जन्म लेने वाले लोगों को वायु विकार, ज्वर, पीठ दर्द जैसी समस्याएं रहती हैं।

रेवती -  भगवाण श्री कृष्ण की भाभी थी

## सन्दर्भ


श्रेणी:नक्षत्र
पूर्वभाद्रपदा

यह एक नक्षत्र है।
## देखिये
* नक्षत्र सूची

श्रेणी:नक्षत्र
श्रेणी:ज्योतिष
उत्तराभाद्रपद

300px|right|thumb|उत्तराभाद्रपद
उत्तरा भाद्रपद आकाश मंडल में 26वाँ नक्षत्र है। यह मीन राशि के अंतर्गत आता है। इसे दू, थ, झ नाम से जाना जाता है। उत्तरा भाद्रपद नक्षत्र का स्वामी शनि है। वहीं राशि स्वामी गुरु है। शनि गुरु में शत्रुता है। कहीं इनका तालमेल व पंचधामेत्री चक्र में जिस जातक की कुंडली में मित्र का सम हो तो इसके शुभ परिणाम भी देखने को मिलते हैं।

इस नक्षत्र में जन्म लेने वाला जातक सोच-विचार कर बोलने वाले, सुखी संतान, धर्म-कर्म में आस्थावान, उत्तम वक्ता, उदार हृदय के सम्माननीय भी होते हैं। शनि आध्यात्मवादी है तो गुरु का ज्ञान का कारक है। गुरु शनि का मेल धनु या मीन राशि में हो तो इसके शुभ परिणाम मिलेंगे।

धनु में गुरु शनि की युति आध्यात्मवादी लेकिन परिश्रमी भी बनाएगी। मीन में गुरु शनि के चंद्र होने से ऐसा जातक परम आध्यात्मवादी परोपकारी, ज्ञानवान, स्वप्रयत्नों से सफलता पाने वाला उपदेशक भी हो सकता है।
## देखिये
* नक्षत्र सूची

श्रेणी:नक्षत्र
राहु

**राहु** (प्रतीक: 16px) हिन्दू ज्योतिष के अनुसार स्वरभानु नाम के दानव का कटा हुआ सिर है, जो ग्रहण के समय सूर्य और  चंद्रमा का ग्रहण करता है। इसे कलात्मक रूप में बिना धड़ वाले नाग के रूप में दिखाया जाता है, जो रथ पर आरूढ़ है और रथ आठ श्याम वर्णी कुत्तों द्वारा खींचा जा रहा है। वैदिक ज्योतिष के अनुसार राहु को नवग्रह में एक स्थान दिया गया है। दिन में राहुकाल नामक मुहूर्त (२४ मिनट) की अवधि होती है जो अशुभ मानी जाती है।   

समुद्र मंथन के समय स्वरभानु नामक एक दानव ने धोखे से दिव्य अमृत की कुछ बूंदें पी ली थीं। सूर्य और चंद्र ने उसे पहचान लिया और मोहिनी अवतार में भगवान विष्णु को बता दिया। इससे पहले कि अमृत उसके गले से नीचे उतरता, विष्णु जी ने उसका गला सुदर्शन चक्र से काट कर अलग कर दिया। परंतु तब तक उसका सिर अमर हो चुका था। यही सिर राहु और धड़ केतु ग्रह बना और सूर्य- चंद्रमा से इसी कारण द्वेष रखता है। इसी द्वेष के चलते वह सूर्य और चंद्र को ग्रहण करने का प्रयास करता है। ग्रहण करने के पश्चात सूर्य राहु से और  चंद्र केतु से,उसके कटे गले से निकल आते हैं और मुक्त हो जाते हैं। 
## राहु की स्थिति
भारतीय ज्योतिष के अनुसार राहु और केतु सूर्य एवं चंद्र के परिक्रमा पथों के आपस में काटने के दो बिन्दुओं के द्योतक हैं जो पृथ्वी के सापेक्ष एक दुसरे के उल्टी दिशा में (१८० डिग्री पर) स्थित रहते हैं। चुकी ये ग्रह कोई खगोलीय पिंड नहीं हैं, इन्हें छाया ग्रह कहा जाता है। सूर्य और चंद्र के ब्रह्मांड में अपने-अपने पथ पर चलने के अनुसार ही राहु और केतु की स्थिति भी बदलती रहती है। तभी, पूर्णिमा के समय यदि चाँद राहू (अथवा केतु) बिंदु पर भी रहे तो पृथ्वी की छाया पड़ने से चंद्र ग्रहण लगता है, क्योंकि पूर्णिमा के समय चंद्रमा और सूर्य एक दुसरे के उलटी दिशा में होते हैं। ये तथ्य इस कथा का जन्मदाता बना कि "वक्र चंद्रमा ग्रसे ना राहू"। अंग्रेज़ी या यूरोपीय विज्ञान में राहू एवं केतु को को क्रमशः उत्तरी एवं दक्षिणी लूनर नोड कहते हैं।

## गुण
राहु पौराणिक संदर्भों से धोखेबाजों, सुखार्थियों, विदेशी भूमि में संपदा विक्रेताओं, ड्रग विक्रेताओं, विष व्यापारियों, निष्ठाहीन और अनैतिक कृत्यों, आदि का प्रतीक रहा है। यह अधार्मिक व्यक्ति, निर्वासित, कठोर भाषणकर्त्ताओं, झूठी बातें करने वाले, मलिन लोगों का द्योतक भी रहा है। इसके द्वारा पेट में अल्सर, हड्डियों और स्थानांतरगमन की समस्याएं आती हैं। राहु व्यक्ति के शक्तिवर्धन, शत्रुओं को मित्र बनाने में महत्वपूर्ण रूप से सहायक रहता है। बौद्ध धर्म के अनुसार राहु *क्रोधदेवताएं* में से एक है। 

## गैलरी


चित्र:BritishmuseumRahu.JPG|राहु,ब्रिटिश संग्रहालय।
चित्र:Gate of heaven guarded by Rahu and Death, who decide the fate of the dead - Flickr - Jorge Lascar.jpg|मृत्यु और राहु द्वारा सुरक्षित स्वर्ग का द्वार,थाईलैंड।
चित्र:วัดพระลอย อ.เมือง จ.สุพรรณบุรี (9).jpg|राहु मंदिर,थाईलैंड।
चित्र:The Planet Rahu and other Astral Figures.jpg|राहु और अन्य ग्रह,रिटबर्ग संग्रहालय।
चित्र:Rahu symbol (planetary color).svg


## राहु मंत्र
"ॐ भ्रां भ्रीं भ्रौं सः राहवे नमः॥", १८००० बार ४० दिन तक

## सन्दर्भ

## बाहरी कड़ियाँ
* केतु का खगोलीय अस्तित्व एवं ग्रहण कारकत्व

* राहू ज्योतिष भविष्यफल
* वैदिक ज्योतिशः में राहु एवं पूरा राहू मंत्र
* वैदिक ज्योतिष में राहू 
*राहु वैदिक ज्योतिष 

श्रेणी:असुर
श्रेणी:ग्रह
श्रेणी:सूर्य
श्रेणी:चंद्र
श्रेणी:ग्रहण
श्रेणी:हिन्दू ज्योतिष
लाक्षागृह

[thumb|200px|[बरनावा सथित लाक्षागृह का चिह्नित सथान]]
**लाक्षागृहम्** महाभारत के अट्ठारह पर्वों में से एक पर्व है। 

निषाध्या: पंचपुत्राया: सुप्ताया...

पुरोचनस्य चात्रेव..

एक भील माता अपने पांच पुत्रों के साथ सोई हुई ,और लाक्षागृह का निर्माता पुरोचन ,दुर्योधन का मंत्री, भी इसमें जल मरा था

## परिचय
लाक्षागृह एक भवन था जिसे दुर्योधन ने पांडवों के विरुद्ध एक षड्यंत्र के तहत उनके ठहरने के लिए बनाया था। इसे लाख से निर्मित किया गया था ताकि पांडव जब इस घर में रहने आएं तो चुपके से इसमें आग लगा कर उन्हें मारा जा सके। यह वार्णावत (वर्तमान बरनावा) नामक स्थान में बनाया गया था। पर पांडवों को यह बात पता चल गई थी। वे सकुशल इस भवन से बच निकले थे।
अंगूठाकार|लाक्षागृह
लाक्षागृह के भस्म होने का समाचार जब हस्तिनापुर पहुँचा तो पाण्डवों को मरा समझ कर वहाँ की प्रजा अत्यन्त दुःखी हुई। दुर्योधन और धृतराष्ट्र सहित सभी कौरवों ने भी शोक मनाने का दिखावा किया और अन्त में उन्होंने पाण्डवों की अन्त्येष्टि करवा दी।

## इन्हें भी देखें
* बरनावा या वारणावत

श्रेणी:पौराणिक कथाएँ
श्रेणी:महाभारत
वैशम्पायन

**वैशम्पायन** वेद व्यास के विद्वान शिष्य थे। हिन्दुओं के दो महाकाव्यों में से एक महाभारत को मानव जाति में प्रचलित करने का श्रेय उन्हीं को जाता है। पाण्डवों के पौत्र महाबलि परीक्षित के पुत्र जनमेजय को वैशम्पायन ने एक यज्ञ के दौरान यह कथा सुनाई थी। कृष्ण यजुर्वेद के प्रवर्तक भी ऋषि वैशम्पायन ही है जिन्हे उनके गुरु  वेेदव्यास ने यह कार्य सौंपा था। इनके शिष्य याज्ञवल्क्य ऋषि थे जिनसे वाद विवाद होने के कारण याज्ञवल्क्य ने शुक्ल यजुर्वेद को प्रसारित किया|This sage also has his mention in the famous Vishnu Sahastranama .

श्रेणी:श्रीमद्भागवत
श्रेणी:पौराणिक कथाएँ
श्रेणी:महाभारत
श्रेणी:महाभारत के पात्र
सुमन्तुमुनि

वेद व्यास के विद्वान शिष्य

श्रेणी:महाभारत के पात्र
श्रेणी:महाभारत के पात्र
श्रेणी:ऋषि मुनि
जैमिन

वेद व्यास के विद्वान शिष्य

श्रेणी:श्रीमद्भागवत
श्रेणी:पौराणिक कथाएँ
श्रेणी:महाभारत
श्रेणी:महाभारत के पात्र
बकासुर

**बकासुर** एक दानव जो की महाभारत युद्ध का एक चरित्र था। बकासुर दैत्य का वध वायु पुत्र भीम ने किया था।

महापुरुष का कहना है कि एकचक्रनगरी के शहर में एक छोटा सा गांव, उत्तर प्रदेश के जिले प्रतापगढ़ शहर के दक्षिण में स्थित द्वैतवन में रहता था वर्तमान में चक्रनगरी को चकवड़ के नाम से जाना जाता है। बकासुर मुख्यतः तीन स्थान में रहता था जो द्वैतवन के अंतर्गत आता था। पहला चक्रनगरी, दूसरा बकागढ़, बकासुर इस क्षेत्र में रहता था इसलिए इस स्थान का नाम बकागढ़ पड़ा था किन्तु वर्तमान में यह स्थान बकाजलालपुर के नाम से जाना जाता है जो कि इलाहाबाद जिले के अंतर्गत आता है। तीसरा और अंतिम स्थान जहां राक्षस बकासुर रहता था वह था डीहनगर,जिला प्रतापगढ़ के दक्षिण और इलाहाबाद जिला ले उत्तर में बकुलाही नदी के तट पर बसा है। इस स्थान को वर्तमान में ऊचडीह धाम के नाम से जाना जाता है। लोकमान्यता है कि इसी जगह राक्षस बकासुर का वध भीम ने अज्ञातवास के दौरान किया था।

श्रेणी:महाभारत के पात्र

## बकासुर का वध
जब महाभारत काल मे पांडव पुत्र युधिष्ठिर, भीम, अर्जुन, नकुल, सहदेव तथा उनकी माता अज्ञातवास मे  थे, तब भीम और उनके भाई भटकते भटकते एक गांव मे पहुंच गये, जहा बकासुर नाम के एक विशालकाय राक्षस का आतंक था। वह राक्षस उस गांंव के नागरिको को त्रस्त करता था। उनको कहता था कि हर गांंव वाले मेंं से कोई न कोई उसके लिये भोजन लेकर आयेगा, नही तो वो गांंव मे आकर लोगो को उठाकर खा लेगा। चिंतित ग्रामीणों ने बकासुर के आतंक से बचने हेतु उस को भोजन पहुचाना प्रारंभ किया। हर रोज कोई न कोई गांंव वाला बकासुर के लिए उसकी गुफा मे भोजन ले जाता था। भीम तथा उनके भाई भी उसी गांंव मे रह रहे थे, भीम को जब बाकासुर के आतंक के बारे मेंं  पता चला तो उनको उसका सामना करने और बकासुर के आतंक से गांंव वालोंं को मुक्त कराने की इच्छा हुई। जब पांडव पुत्र भीम की बारी आई, बकासुर के पास उसको भोजन पहुँँचाने की तो भीम चल पड़े बकासुर की गुफा की ओर, जो जंगल मे स्थित थी।

जब भीम बकासुर के सामने पहुँच गये तो बकासुर ने उनसे कहा कि तुम लेकर आये हो भोजन मेरे लिये? भीम ने कहा मैं भोजन लेकर नहीं आया हूंँ, अपितु तुम्हारे आतंक से गावं वालोंं को मुक्त करने आया हूँ। इसके बाद बकासुर का भीम के साथ युद्ध हुआ और महाबली भीम ने बकासुर का वध कर दिया.
अघासुर

अंगूठाकार|150px|'''अघासुर''' : १८वीं शताब्दी की एक राजस्थानी चित्रकला
पौराणिक कथाओं के अनुसार, **अघासुर** एक राक्षस था। वह कंस का एक सेनापति तथा पूतना और बकासुर का छोटा भाई था।

अघासुर जिसे यह आशीर्वाद था जो ब्रह्मदेव ने दिया था कि जब तक वो न चाहे कोई भी उसे देख नहीं सकता था चाहे नर हो या नारायण। अतः जब कंस के बुलावे पर उसने कृष्णा पर आक्रमण करने की योजना बनाई, और बरसाने पर आक्रमण करके, राधा के पिता को बंदी बना लिया, और शर्त रखी कि राधा स्वयं  अपनी बली दें, जिस पर कृष्णा और राधा ने उसका वध किया, और समस्त गांव वालों को छुड़ाया। जिसके बाद कंस को अपने काल का निश्चय हो गया।

श्रेणी:महाभारत के पात्र
श्रेणी:महाभारत के पात्र
अरिष्टासुर

**अरिष्टासुर** (अरिष्ट साँड (बैल) और असुर) एक प्राचीन दानव था। जो सांड की तरह दिखता था। वह कंस का गुप्तचर भी था। उसने श्री कृष्ण को मारने के लिए बैल का रूप लिया और उनके गाय बैलों में जाकर छिप गया था। ग्वालों को इस प्रकार मरता हुआ देखकर श्रीकृष्ण जान गए कि वो कोई बैल नहीं अपितु एक असुर है। श्रीकृष्ण ने उसके सींग उठा लिए और उसके दोनों सींगों को पकड़कर और उसे दूर पटक दिया जिससे वह मारा गया।  

श्रेणी:श्रीमद्भागवत
श्रेणी:पौराणिक कथाएँ
श्रेणी:महाभारत
श्रेणी:महाभारत के पात्र
प्रलम्बा

प्रलम्बा एक दैत्य का नाम जिसका प्रसंग पुराण में आता है। उसका वध बलराम रूपी शेषनाग द्वारा किया गया था।

श्रेणी:श्रीमद्भागवत
श्रेणी:पौराणिक कथाएँ
श्रेणी:महाभारत
श्रेणी:महाभारत के पात्र
केशी

[thumb|300px|अश्वरूपी दानव केशी का वध करते हुए [कृष्ण रूपी विष्णु ; गुप्तकाल (321–500 ई), मेत्रोपालितन कला संग्रहालय, यूएसए]]
**केशी** एक प्रसिद्ध दानव था। यह कंस का अनुचर और घोड़े के रूप का दानव था और कश्यप की पत्नी दक्षकन्या दनु के गर्भ से उत्पन्न सभी दानवों में अधिक प्रतापी था। महाभारत के अनुसार इसने प्रजापति की कन्या दैत्यसेना का हरण करके उससे विवाह कर लिया था। इसने वृंदावन में असंख्य गौओं तथा गोपों का वध किया था। अंत में इसे श्रीकृष्ण ने मारा जिससें उनका नाम 'केशव' पड़ा। 

केशी
केशी
केशी
केशी
पूतना

thumb|upright|300px|पूतनावधपूतना एक महिला दैत्य थी जिसका प्रसंग पुराण में आता है। कंस ने मथुरा के राजा अपने पिता उग्रसेन से उनका राज्य छीनकर अपने अधीन कर लिया तथा स्वयं शासक बनकर आत्याचार करने लगा। एक भविष्यवाणी द्वारा उसे पता चला कि वसुदेव और देवकी का आठवाँ पुत्र उसके विनाश का कारण होगा। यह जानकर कंस व्याकुल हो उठा और उसने वासुदेव तथा देवकी को कारागार में डाल दिया। कारागार में जन्म लेने वाले देवकी के छः पुत्रों को कंस ने मौत के घाट उतार दिया। आठवें पुत्र के रूप में कृष्ण का जन्म हुआ और उनके प्रताप से कारागार के द्वार खुल गए। वसुदेव रातों रात कृष्ण को गोकुल में नंद और यशोदा के घर पर रखकर उनकी नवजात कन्या को अपने साथ लेते आए। कंस ने जब इस कन्या को मारना चाहा तो वह अदृश्य हो गई और आकाशवाणी हुई कि कंस को मारने वाले तो गोकुल में जन्म ले चुका है। कंस यह सुनकर डर गया और उसने उसदिन गोकुल में जन्म लेने वाले हर शिशु की हत्या कर देने की योजना बनाई। इसके लिए उसने अपने आधीन काम करने वाली अत्यन्त कामुक स्वभाव वाली, विशाल काय, लम्बे लम्बे बाल, लाल आँखे, पर्वत के समान बढे और कठोर स्तन, लम्बी लम्बी हाथें, बढे नितम्ब वाली पूतना नामक राक्षसी को किसि भी प्रकार से वध करने के लिए भेजा। वह सुंदर रूप बना सकती थी और महिलाओं में आसानी से घुलमिल जाती थी। वह कामेच्छा और मारने के उद्देश्य से अपने स्तन से स्तनपान के बहाने शिशुओं को विषपान कराना था। अनेक शिशु उसका शिकार हुए लेकिन कृष्ण उसकी सच्चाई को समझ गए और उन्होंने पूतना का स्तन पान किया फिर स्तन से ही प्राण का भी पान करके वध कर दिया। पूतना श्राप से मुक्त होकर पुन: रत्नावली के रुप मे आगइ फिर अपने पिता राजा बलि के साथ सुतल लोक मे चलि गइ। यह फाल्गुन पूर्णिमा का दिन था।

## चित्रवीथी

File:Demoness putana 01.JPG|राक्षसी पूतना
File:Putana.jpg|पूतनाराक्षसी



## सन्दर्भ


श्रेणी:श्रीमद्भागवत
श्रेणी:हिन्दू पौराणिक कथाओं के पात्र
श्रेणी:महाभारत के पात्र
धेनुक

धेनुक या धेनुकासुर कंस का एक गधा रूपी दानव था वह कश्यप प्रजापति का पुत्र था जो दनु के गर्भ से उत्पन्न हुआ था जिसका प्रसंग पुराणों में आता है। उसका वध बलराम रूपी नागराज शेषनाग ने किया था।    

श्रेणी:श्रीमद्भागवत
श्रेणी:पौराणिक कथाएँ
श्रेणी:महाभारत
श्रेणी:महाभारत के पात्र
वाणासुर

**बाणासुर**, अशना से उत्पन्न, असुरराज बलि वैरोचन के सौ पुत्रों में सबसे ज्येष्ठ, शिवपार्षद, परमपराक्रमी योद्धा और पाताललोक का प्रसिद्ध असुरराज जिसे महाकाल, सहस्रबाहु तथा भूतराज भी कहा गया है। शोणपुरी, शोणितपुर अथवा लोहितपुर इसकी राजधानी थी। असुरों के उत्पात से त्रस्त ऋषियों की रक्षा के क्रम से शंकर ने अपने तीन फलवाले बाण से असुरों की विख्यात तीनों पुरियों को बेध दिया तथा अग्निदेव ने उन्हें भस्म करना आरंभ किया तो इसने पूजा से शंकर को अनुकूल कर अपनी राजधानी बचा ली थी (मत्स्य., 187-88; ह.पु., 2/116-28; पद्म., स्व., 14-15)। फिर इसने शंकरपुत्र बनने की इच्छा से घोर तपस्या की। प्रसन्न होकर शिव ने इसे कार्तिकेय के जन्मस्थान का अधिपति बनाया था (ह.पु. 2/116-22)। शिव के तांडव नृत्य में भाग लेने से शंकर ने प्रसन्न होकर इसकी रक्षा का बीड़ा उठाया था।

उषा अनिरुद्ध की पुराणप्रसिद्ध प्रेमकथा की नायिका इसी की कन्या थी। स्वप्नदर्शन द्वारा कृष्ण पुत्र प्रद्युम्न , प्रद्युम्नपुत्र अनिरुद्ध के प्रति पूर्वराम उत्पन्न होने पर इसने चित्रलेखा (दे. "चित्रलेखा") की सहायता से उसे अपने महल में उठवा मँगाया और दोनों एक साथ छिपकर बहोत दिनो तर अपने कक्ष मे सम्भोग करने लगे। किंतु भेद खुल जाने पर दोनों बाण के बंदी हुए। इधर कृष्ण को इसका पता चला तो इन्होंने बाण पर आक्रमण कर दिया। भीषण युद्ध हुआ, । अंत में कृष्ण ने बाण को मार डालने के लिए सुदर्शन चक्र उठाया किंतु पार्वती के हस्तक्षेप तथा आग्रह पर केवल अहंकार चूर करने के निमित्त इसके हाथों में से दो (पद्म., 3/2/50) अथवा चार (भाग.पु., 10/63/49) को छोड़कर शेष सभी काट डाले। फिर उन्होंने उषा अनिरुद्ध का विवाह सम्मानपूर्वक द्वारका में संपन्न कराया।

श्रेणी:महाभारत के पात्र
भद्रकाली

**भद्रकाली** (शाब्दिक अर्थ : 'अच्छी काली') हिन्दुओं की एक देवी हैं जिनकी पूजा मुख्यतः दक्षिण भारत में होती है। वे देवी दुर्गा की अवतार तथा भगवान शंकर के वीरभद्र अवतार की शक्ति अथवा पत्नी हैं। भद्रकाली और वीरभद्र जी के छ: पुत्रों थे। जो पुत्र माता भद्रकाली के गर्भ से उत्पन्न हुए थे उनके नाम हैं -: 

* पोनभद्र 
* कल्हनभद्र 
* अतिसुरभद्र 
* ब्रह्मभद्र 
* जखभद्र 
* दहीभद्र  

ये सभी अपने पिता वीरभद्र के समान ही बलशाली एवम् उग्र रूप वाले और अपनी माता भद्रकाली के समान ही दुष्टों का नाश करने वाले और धर्मी मनुष्य की रक्षा करने वाले हैं।

## सन्दर्भ

## इन्हें भी देखें
* काली

## बाहरी कड़ियाँ
*कश्मीर जाएं तो भद्रकाली जरूर जाएं

श्रेणी:हिन्दू देवियाँ
शूरसेन

लिंग पुराण (I.68.19) में पाई गई एक परंपरा के अनुसार, शूरसेन कार्तवीर्य अर्जुन के पुत्र थे। रामायण (VII.62.6) और विष्णु पुराण (IV.4.46) में पाई गई एक अन्य परंपरा के अनुसार, शूरसेन राम के भाई शत्रुघ्न के पुत्र थे। देवी-भागवत पुराण (IV.1.2) के अनुसार, शूरसेन वासुदेव (कृष्ण के पिता) के पिता थे। उनका उल्लेख महाभारत और पुराण दोनों में वासुदेव (कृष्ण के पिता) और कुंती (पांडव की मां) के पिता के रूप में किया गया है।

## वाल्मीकि रामायण

* शूरसेन ने पुरानी मथुरा के स्थान पर नई नगरी बसाई थी जिसका वर्णन वाल्मीकि रामायण के उत्तरकांड में है।
* शूरसेन-जनपदीयों का नाम भी वाल्मीकि रामायण में आया है- 'तत्र म्लेच्छान्पुलिंदांश्च सूरसेनांस्तथैव च, प्रस्थलान् भरतांश्चैय कुरूंश्च यह मद्रकै:'।
* वाल्मीकि रामायण में मथुरा को शूरसेना कहा गया है:-'भविष्यति पुरी रम्या शूरसेना न संशय:'.
* महाभारत में शूरसेन-जनपद पर सहदेव की विजय का उल्लेख है- 'स शूरसेनान् कार्त्स्न्येन पूर्वमेवाजयत् प्रभु:, मत्स्यराजंच कौरव्यो वशेचक्रे बलाद् बली'।
* कालिदास ने रघुवंश में शूरसेनाधिपति सुषेण का वर्णन किया है- 'सा शूरसेनाधिपतिं सुषेणमुद्दिश्य लोकान्तरगीतकीर्तिम्, आचारशुद्धोभयवंशदीपं शुद्धान्तरक्ष्या जगदे कुमारी'।
* इसकी राजधानी मथुरा का उल्लेख कालिदास ने इसके आगे रघुवंश में किया है।
* श्रीमद् भागवत में यदुराज शूरसेन का उल्लेख है जिसका राज्य शूरसेन-प्रदेश में कहा गया है।
* मथुरा उसकी राजधानी थी- 'शूरसेना यदुपतिर्मथुरामावसन् पुरीम्, माथुरान्छूरसेनांश्च विषयान् बुभुजे पुरा, राजधानी तत: साभूत सर्वयादभूभुजाम्, मथुरा भगवान् यत्र नित्यं संनिहितों हरि:'।
* विष्णु पुराण में शूरसेन के निवासियों को ही संभवत: शूर कहा गया है और इनका आभीरों के साथ उल्लेख है- 'तथापरान्ता: सौराष्ट्रा: शूराभीरास्तथार्बुदा:'।
*

## इन्हें भी देखें
*शूरसेन देश

श्रेणी:महाभारत के पात्र
उग्रसेन

**उग्रसेन** हिंदू महाकाव्य महाभारत में वर्णित एक पौराणिक चरित्र है। वह मथुरा के राजा थे, एक ऐसा राज्य जो शक्तिशाली निडर आभीरों द्वारा स्थापित किया गया था। उनके पुत्र कंस थे, और कृष्ण के नाना देवक उनके भाई थे। कंस द्वारा राजा उग्रसेन को छल से बंदी बनाकर कारागार में डाल दिया गया,और कंस अपनी चचेरी बहन देवकी और उनके पति वसुदेव को साथ जेल में आजीवन कारावास की सजा सुनाई गई थी। कृष्ण ने अपने दुष्ट मामा को हराने के बाद उग्रसेन को एक बार फिर मथुरा के शासक के रूप में पुनः स्थापित किया।

## सन्दर्भ

श्रेणी:महाभारत
वसुदेव

**वसुदेव** () विष्णु के आठवें अवतार, कृष्ण और उनके भाई बलराम और सुभद्रा के पिता थे। वे महान शूरसेन के पुत्र  उनकी बहन कुंती का विवाह पांडु से हुआ था। वसुदेव के नाम पर ही कृष्ण को उनके १०८ नामों में से एक नाम 'वासुदेव' (अर्थात् 'वसुदेव के पुत्र') कहते हैं। वसुदेव के जन्म के समय देवताओं ने आनक और दुंदुभि बजाई थी जिससे इनका एक नाम 'आनकदुंदुभि' भी पड़ा। वसुदेव ने स्यमंतपंचक क्षेत्र में अश्वमेध यज्ञ किया था। कृष्ण की मृत्यु से उद्विग्न होकर इन्होंने प्रभास क्षेत्र में देह त्याग किया  प्रमुख थे।

## कश्यप का अवतार वसुदेव के रूप में
ऋषि कश्यप ने भगवान कृष्ण के पिता वसुदेव के रूप में अवतार लिया, एक श्राप के कारण जो भगवान ब्रह्मा ने उन्हें दिया था। एक बार, ऋषि ने दुनिया में प्राणियों के कल्याण के लिए देवताओं को आहुति देने के लिए अपने आश्रम में एक यज्ञ (एक वैदिक अनुष्ठान) किया। अनुष्ठान करने के लिए, ऋषि कश्यप को दूध, घी आदि जैसे प्रसाद की आवश्यकता थी, जिसके लिए उन्होंने भगवान वरुण की मदद मांगी। जब भगवान वरुण उनके सामने प्रकट हुए, तो ऋषि कश्यप ने उनसे यज्ञ को सफलतापूर्वक करने के लिए असीम प्रसाद का वरदान मांगा। भगवान वरुण ने उन्हें एक पवित्र गाय की पेशकश की जो उन्हें असीमित प्रसाद प्रदान करेगी। फिर उन्होंने ऋषि से कहा कि यज्ञ समाप्त होने के बाद पवित्र गाय को वापस ले लिया जाएगा। यज्ञ कई दिनों तक चला, और पवित्र गाय की उपस्थिति से ऋषि को कभी किसी बाधा का सामना नहीं करना पड़ा।

गाय की चमत्कारी शक्ति को जानकर, कश्यप के मन में लालच उत्पन हो गया और हमेशा के लिए गाय के मालिक होने की इच्छा हुई। उन्होंने यज्ञ समाप्त होने के बाद भी गाय को भगवान वरुण को नहीं लौटाया। भगवान वरुण ऋषि कश्यप के सामने प्रकट हुए और उनसे कहा कि गाय उन्हें केवल यज्ञ के लिए वरदान के रूप में दी गई थी, और अब जब यज्ञ समाप्त हो गया, तो इसे वापस करना पड़ेगा क्योंकि यह स्वर्ग की गाय थी। ऋषि कश्यप ने गाय को वापस करने से इनकार कर दिया और भगवान वरुण से कहा कि ब्राह्मण को जो कुछ भी दिया जाता है वह कभी वापस नहीं मांगा जाना चाहिए, और जो भी ऐसा करेगा वह पापी होगा।

इसलिए, भगवान वरुण (देव) ऋषि कश्यप के साथ भगवान ब्रह्मा के सामने प्रकट हुए। वरुण ने ब्रह्मा की मदद मांगी और उन्हें लालच से छुटकारा पाने के लिए कहा जो उनके सभी गुणों को नष्ट करने में सक्षम है। फिर भी, ऋषि कश्यप अपने संकल्प में दृढ़ रहे।  इसने ब्रह्मा को क्रोधित कर दिया। ब्रह्मा ने कश्यप को श्राप दिया कि वह एक गोप चरवाहे के रूप में फिर से पृथ्वी पर पैदा होंगे। ऋषि कश्यप ने अपनी गलती के लिए पश्चाताप किया और भगवान ब्रह्मा से उन्हें क्षमा करने के लिए कहा। ब्रह्मा ने भी महसूस किया कि उन्होंने उन्हें जल्दबाजी में शाप दिया था। उन्होंने कश्यप से कहा कि वह एक गोप (ग्वाले) के रूप में पैदा होंगे, और भगवान विष्णु उनके पुत्र के रूप में पैदा होंगे। इस तरह ऋषि कश्यप वसुदेव के रूप में पैदा हुए और भगवान कृष्ण के पिता बने। 

## इन्हें भी देखें
*कश्यप
*गोप

## सन्दर्भ


श्रेणी:महाभारत के पात्र
श्रेणी:महाभारत के पात्र
कौशल

**कौशल** भारत, श्रीलंका और नेपाल में एक हिंदू नाम और उपनाम हेैं। 

## लोगों की सूची

### नाम

* कौशल किशोर, भारतीय राजनीतिज्ञ 

### उपनाम

* अलका कौशल, भारतीय अभिनेत्री 
* कामिनी कौशल, भारतीय अभिनेत्री 
* स्वराज कौशल, भारतीय राजनीतिज्ञ और वकील 
* विक्की कौशल, भारतीय अभिनेता 

## सन्दर्भ

श्रेणी:हिंदू नाम
देवकी

[thumb|right|200px|कृष्ण और बलराम का माता-पिता से मिलनः [राजा रवि वर्मा की कलाकृति]]**देवकी** महाभारत काल में मथुरा के  यादव राजा उग्रसेन के भाई देवक की कन्या थी और श्रीकृष्ण और बलराम की माता थीं। उनको अदिति का अवतार भी माना जाता है तथा अपने पूर्व जन्म में देवकी भगवान श्रीराम की माता कौशल्या थीं। यह भी माना जाता है कि उनका पुनर्जन्म पृष्णि के रूप में हुआ और उस जन्म में उनका विवाह राज सुतपस से हुआ। 

देवकी के रूप में इनका विवाह वसुदेव यादव से हुआ। उग्रसेन के क्रूर बेटे कंस को जब यह भविष्यवाणी सुना कि उसका वध देवकी के आठवें बेटे के हाथों होगा तो उसने देवकी और वसुदेव को कारागार में डाल दिया और उनके छ: बेटों की जन्म होते ही हत्या कर दी। बलराम इनके सातवें पुत्र थे। आठवें बच्चे कृष्ण (जो वास्तव में भगवान विष्णु का अवतार थे) का जन्म होते ही वसुदेव उसे पास में ही एक दूसरे गाँव गोकुल में छोड़ आए जहाँ नंद और उनकी पत्नी यशोदा ने उसका पालन-पोषण किया। लौटते समय वसुदेव यशोदा की कन्या महामाया (योगमाया) को अपने साथ लेते आए। कहते हैं कि जब कंस ने उसको मारने की चेष्टा की तो वह हाथ से छूट गई और आकाश की ओर जाते हुआ उसने भविष्यवाणी कि कि तुझे मारनेवाला तो गोकुल में जन्म ले चुका है। 

वसुदेव की दूसरी पत्नी रोहिणी से सुभद्रा नामक कृष्ण की एक बहन थीं। इसका विवाह अर्जुन से हुआ और अभिमन्यु की माता थीं।

## सन्दर्भ


श्रेणी:महाभारत के पात्र
देवक

**देवक** महाभारत काल में मथुरा के राजा उग्रसेन के छोटे भाई थे। इनकी बेटी देवकी का विवाह वसुदेव के साथ हुआ था, जिनके पुत्र श्री कृष्ण और श्री बलराम थे। कंस इनका भतीजा था।   

श्रेणी:महाभारत के पात्र
यशोदा

हिंदू धर्मग्रंथों में, **यशोदा मईया का जन्म मेहराना यशोदा धाम में हुआ था,उनका जन्मउत्सव बड़े धूमधाम से फाल्गुन माह के कृष्ण पक्ष की षष्ठी तिथि को ब्रज यशोदा धाम मेहराना में मनाया जाता हैं । यशोदा मईया के पिता का नाम सुमुख गोप और माता का नाम पाटला देवी है,यशोदा मईया** को भगवान श्रीकृष्ण की पालक-माता, नंद बाबा की पत्नी और रोहिणी की बहन कहा गया है। भागवत पुराण के अनुसार, कृष्ण का जन्म देवकी के गर्भ से मथुरा के राजा कंस के कारागार में हुआ, लेकिन कृष्ण के पिता वसुदेव नवजात कृष्ण को अपने चचेरे भाई नंद बाबा के पास गोकुल में लाए, ताकि कृष्ण को मथुरा के राजा व देवकी के भाई कंस से उनकी रक्षा की जा सके। कृष्ण का पालन पोषण यशोदा ने किया। 

thumb|250px|right|यशोदा और नंद कृष्ण को झुलाते हुए। [thumb|right|250px|बालक कृष्ण को स्नान कराती यशोदा - [भागवत पुराण की एक हस्तलिपि से १५वीं सदी।]]

## यशोदा और कृष्ण
भारत के प्राचीन धार्मिक ग्रंथों में बालक कृष्ण की लीलाओं के अनेक वर्णन मिलते हैं। जिनमें यशोदा को ब्रह्मांड के दर्शन, माखनचोरी और उसके आरोप में ओखल से बाँध देने की घटनाओं का सूरदास ने सजीव वर्णन किया है। इन पदों में सूर का वर्णन वात्सल्य रस की प्रतीति भक्तिरस के रूप में व्यक्त हुई है.।

## यशोदा और बलराम
यशोदा ने बलराम के पालन पोषण की भी महत्वपूर्ण भूमिका निभाई जो रोहिणी के पुत्र और सुभद्रा के भाई थे। उनकी एक पुत्री का भी वर्णन मिलता है जिसका नाम एकांगा था।
## गैलरी

File:Yashoda Ties Krishna to a Mortar.jpg|Yashoda Ties Krishna to a Mortar


## सन्दर्भ


## बाहरी कड़ियाँ
* 
श्री कृष्ण की मौत कैसे हुई 

कृष्ण और यशोदा की कथा
* यशोदा का परिचय

श्रेणी:महाभारत के पात्र
श्रेणी:महाभारत के पात्र
योगमाया

**योगमाया** को **विंध्यवासिनी**, **महामाया** और **एकानंशा** के नाम से भी जाना जाता है, यह एक हिंदू देवी हैं। वैष्णव परंपरा में, उन्हें नारायणी की संज्ञा दी गई है, और वह विष्णु की माया की शक्तियों के अवतार के रूप में कार्य करती हैं। भागवत पुराण में देवी को देवी दुर्गा का परोपकारी पहलू माना गया है। शाक्त उन्हें आदि शक्ति का रूप मानते हैं। हिंदू साहित्य में उनका जन्म यादव परिवार में नंद और माता यशोदा की बेटी के रूप में हुआ है। 

## बाहरी कड़ियाँ

श्रेणी:हिन्दू देवी देवता
श्रेणी:हिन्दू देवियाँ
भोजवंश

**भोजवंश** प्राचीन भारत के एक वंश का नाम है। प्राचीन कथाओं के अनुसार इस वंश के राजा दाण्डक्य ने काम के वशीभूत होकर एक ब्रह्मण कन्या के साथ बलात्कार किया जिससे इस वंश का अन्त हो गया।

## सन्दर्भ

श्रेणी:राजवंश
इला

**इला** ऋग्वेद में 'अन्न' की अधिष्ठातृ' मानी गई हैं, यद्यपि सायण के अनुसार उन्हें पृथिवी की अधिष्ठातृ मानना अधिक उपयुक्त है। वैदिक साहित्य में इला को मनु को मार्ग दिखलानेवाली एवं पृथ्वी पर यज्ञ का विधिवत् नियमन करनेवाली कहा गया है। इला के नाम पर ही जम्बूद्वीप के नवखंडों में एक खंड *इलावृत वर्ष* कहलाता है। महाभारत तथा पुराणों की परंपरा में इला को बुध की पत्नी एवं पुरूरवा की माता कहा गया है।

* वैवस्वत मनु के दस पुत्र हुए।
* उनके एक पुत्री भी थी इला, जो बाद में पुरुष बन गई।
* एक समय वैवश्वत मनु तथा उनकी पत्नी श्रद्धा ने संतानसुख की लालसा से मित्रावरुण नामक यज्ञ करवाया। देवी श्रद्धा ने होता ब्राह्मण को कहा कि मेरी इच्छा है कि मुझे कन्या हो, परंतु मनु तो पुत्र चाहते थे। समय में उन्हें पुत्रीरत्न की प्राप्ति हुई जिसका नाम इला रखा गया। मनु जी के आग्रह पर महर्षि वसिष्ठ जी ने बताया कि यज्ञ में गलती के कारण यह हुई है। वसिष्ठ जी ने योग से श्रीहरि को प्रसन्न किया जिससे वह इला नामक कन्या सुद्युम्न नामक बालक बन गई। कालांतर में एक समय यह राजकुमार सिंधुदेश के घोड़े पर सवार होकर कुछ मंत्रियों के साथ शिकार खेलने वन में गए। वे सब उत्तर में कुछ दूर मेरु पर्वत की तलहटी में चले गए। वहाँ भगवान शिव तथा पार्वती जी नग्नावस्था मे समागम कर रहे थे, वहाँ जब सुद्युम्न पहुँचा तो वह देख पार्वती जी ने सभी को स्त्री होनेका श्राप दिया । उसके बाद अपने मंत्रियों सहित स्त्री में बदल गया। चंद्रकुमार बुध से उसके पुत्र पुरुरवा का जन्म हुआ। बाद में वसिष्ठ जी ने भगवान शिव को प्रसन्न कर इला को पुन: सुद्युम्न में परिवर्तित कर दिया। भगवान शिव ने कहा कि हे वसिष्ठ! तुम्हारा यह यजमान एक माह के लिये स्त्री रहेगा तथा एक माह के लिये पुरुष होकर अपना राजकाज किया करेगा।  श्रीशुकदेवजी राजा परीक्षित को कहते हैं, कि इलावृतवर्ष का वह भूखण्ड श्रापित था। एक समय की बात है जब भगवान शिव तथा पार्वती उस इलावृतखण्ड में एकांतवास कर रहे थे, तभी वहाँ अकस्मात् ही कुछ मुनियों ने प्रवेश कर एकांतवास में विघ्न उत्पन्न किया। माता पार्वती ने कहा कि **जो भी पुरुष इस भूभाग में प्रवेश करेगा वह स्त्री में परिवर्तित हो जाएगा।** और तब से भगवान शिव तथा पार्वती वहाँ स्वतंत्र इच्छा अनुसार एकांतवास करते हैं। उसी भूखण्ड में सुद्युम्न का प्रवेश हुआ अत: वह स्त्री बन गया था।
* कन्या भाव में उसने चन्द्रमा के पुत्र बुध से विवाह करके पुरूरवा नामक पुत्र को जन्म दिया।
* तदुपरान्त वह सुद्युम्न बन गयी और उसने अत्यन्त धर्मात्मा तीन पुत्रों से मनु के वंश की वृद्धि की जिनके नाम इस प्रकार हैं- उत्कल, गय तथा विनताश्व।
## सन्दर्भ

श्रेणी:चन्द्रवंशी
श्रेणी:यदुकुल
श्रेणी:पौरवकुल
सोमनाथ

**सोमनाथ** भारत के गुजरात राज्य के गीर सोमनाथ जिले में स्थित एक नगर है। यहाँ पर प्रसिद्ध सोमनाथ मंदिर है जिसे कई बार मुसलमान आक्रान्ताओं और लुटेरों ने विध्वंस कर दिया। अतः यह भारत के 12 ज्योतिर्लिंगों में से एक है। यह ठीक-ठीक ज्ञात नहीं है कि प्राचीनतम सोमनाथ मंदिर कब बनाया गया था, किन्तु शोधकर्ताओं का मानना है कि यह 9वीं शताब्दी ईस्वी में बनाया गया था। वर्तमान समय में यहाँ प्राचीनतम सोमनाथ मन्दिर का आधार दर्शनीय है। साथ ही अहिल्या बाई होलकर द्वारा निर्मित मन्दिर है और स्वतन्त्रता के बाद निर्मित भव्य नवीन सोमनाथ मन्दिर भी है।

## इन्हें भी देखें
*सोमनाथ मन्दिर
* गीर सोमनाथ जिला
इलयन्कुदि मर

**इलयन्कुदि मर** एक नायनमार सन्थ था तमिल नाद में।

## बच्च्पन
उस्का नाम **मरनार** था और वो इलयन्कुदि गओ में जनम लिया।

## सन्दर्भ

श्रेणी:नायनमार
विरल्मिन्द

**विरल्मिन्द** एक नायनमार सन्थ था तमिल नादु से।

## बच्च्पन
वोह सेनगुनुरु गओ मे जनम लिया और वेल्लला जाति से था।

## यात्र
सेनगुरु तो किया औत तिरुवरूर को आया और मन्दिर तो जया। एक दिन विरल को शन्कर भग्वान को पुजा दिया था। ये शरारत देखा और उस्को गुस्सा आया।

विरल को सुन्दरार को बोला 

सुन्दरार के विरल का श्रद्दा देखा | प्रनाम किया विरल को और विरल क भाव और भक्ति को सराहना किया। एक पैदगम गाया था विरल का प्रशंस मे। इस्के बाद शन्कर भग्वान विरल क गौरव को बताया और स्वर्ग-लोक को जाया। स्वर्ग-लोक मे विरल तो गन क राजा बनाया।

## बहार
* ६३ नयनार - स्वमि शिवानन्द

श्रेणी:नायनमार
आनन्द मठ

[150px|right|thumb|[आनन्द मठ के रचनाकार बंकिम चन्द्र चट्टोपाध्याय।]]

**आनन्द मठ** बांग्ला भाषा का एक उपन्यास है जिसकी रचना बंकिम चन्द्र चट्टोपाध्याय ने सन् 1882 में की थी। इस कृति का भारतीय स्वतन्त्रता संग्राम और स्वतन्त्रता के क्रान्तिकारियों पर बहुत गहरा प्रभाव पड़ा। भारत का राष्ट्रीय गीत वन्दे मातरम् इसी उपन्यास से लिया गया है। छपते ही यह पुस्तक अपने कथानक के चलते पहले बंगाल और कालान्तर में समूचे भारतीय साहित्य व समाज पर छा गई।

आनन्दमठ राजनीतिक उपन्यास है। इस उपन्यास में उत्तर बंगाल में 1773 के सन्यासी विद्रोह का वर्णन किया गया है। इस पुस्तक में देशभक्ति की भावना है। अंग्रेजों ने इस ग्रन्थ पर प्रतिबन्ध लगा दिया था। भारत के स्वतन्त्र होने के बाद १९४७ में इससे प्रतिबन्ध हटाया गया। 'आनंदमठ' के तब से अब तक न जाने कितनी भाषाओं में कितने संस्करण छप चुके हैं। चूंकि यह उपन्यास कॉपीराइट से मुक्त हो चुका है, इसलिए लगभग हर बड़े प्रकाशक ने इसे छापा है।

उपन्यास की कथा सन् १७७० के बंगाल के भीषण अकाल तथा सन्यासी विद्रोह पर आधारित है। इसमें वर्ष 1770 से 1774 तक के बंगाल का चित्र खींचा गया है। कथानक की दृष्टि से यह उपन्यास या ऐतिहासिक उपन्यास से बढ़कर है। महर्षि बंकिम ने अप्रशिक्षित किन्तु अनुशासित संन्यासी सैनिकों की कल्पना की है जो अनुभवी ब्रिटिश सैनिकों से संघर्ष करते हैं और उन्हें पराजित करते हैं।

## कथा
आनंदमठ के प्रथम खण्ड में कथा बंगाल के दुर्भिक्ष काल से प्रारम्भ होती है जब लोग दाने-दाने के लिए तरस रहे थे। सब गाँव छोड़कर यहाँ-वहाँ भाग रहे थे - एक तो खाने के लाले थे दूसरे किसान के पास खेती में अन्न उत्पन्न न होने पर भी अंग्रेजों द्वारा लगान का दबाव उन्हें पीड़ित कर रहा था। 

कथा पदचिन्ह गाँव की है। महेन्द्र और कल्याणी अपने अबोध शिशु को लेकर गाँव से दूर जाना चाहते हैं। यहाँ लूट-पाट-डकैती आदि की घटनाएँ हैं। डकैतों ने कल्याणी को पकड़ लिया था पर वह जान बचाती दूर जंगल में भटक जाती है। महेन्द्र को सिपाही पकड़ लेते हैं - जहाँ हाथापाई होती है और भवानन्द नामक संन्यासी उसकी रक्षा करता है। भवानन्द आत्मरक्षा में अंग्रेज साहब को मार देता है - लूट का सामान व्यवस्था में लगाता है। वहाँ दूसरा संन्यासी जीवानन्द पहुँचता है। भवानन्द और जीवानन्द दोनों सन्यासी, प्रधान सत्यानन्द के शिष्य हैं - जो ’आनन्दमठ‘ में रहकर देश सेवा के लिए कर्म करते हैं। महेन्द्र भवानन्द का परिचय जानना चाहता है, क्योंकि यदि भवानन्द न मिलता तो उसकी जान जा सकती थी। भवानन्द ने जवाब दिया- *मेरा परिचय जानकर क्या करोगे?* महेन्द्र ने कहा - *मैं जानना चाहता हूँ, आज आपने मेरा बहुत उपकार किया है।* महेन्द्र समझ नहीं पाता कि संन्यासी डकैतों की तरह भी हो सकता है। इतने पर भी भवानन्द महेन्द्र की पत्नी और पुत्री से मिलाने का भी आश्वासन देता है। भवानन्द की मुद्रा सहसा बदल गयी थी। वह अब धीर स्थिर प्रकृति का संन्यासी नहीं लग रहा था। उसके चेहरे पर मुस्कराहट तैर रही थी। मौन भंग करने के लिए वह व्यग्र हो रहा था, परन्तु महेन्द्र गंभीर था। तब भवानन्द ने गीत गाना शुरू किया-

: *वन्दे मातरम्! सुजलां सुफलां मलयज शीतलां शस्यश्यामलां मातरम्।*

## पात्र
**महेन्द्र** - कल्याणी का पति 

**सत्यानन्द** -

**भावानन्द** - 

**जीवानन्द** -

**नवीनानन्द** उपाख्य **शान्ति**

## इन्हें भी देखें
*वन्दे मातरम्
*बंगाल का भीषण अकाल (१७७०)
*संन्यासी विद्रोह

## बाहरी कड़ियाँ
*आनन्दमठ (हिन्दी में)
*आनन्दमठ (हिन्दी में) (हिन्दी समय पर)
*आनंदमठ‘‘ को स्वाधीनता संग्राम का ’जीवन-वेद' (प्रेसनोट डॉट इन)

श्रेणी:पुस्तकें
कांग्रेस

**कांग्रेस** का आशय इन सब से है।
* भारतीय राष्ट्रीय कांग्रेस
* राष्ट्रवादी कांग्रेस पार्टी
* तृणमूल कांग्रेस
* हरियाणा जनहित कांग्रेस
* कांग्रेस समाजवादी दल
* भारतीय युवा कांग्रेस
* नेपाली कांग्रेस

## सन्दर्भ ग्रन्थ
* ओपनहाइम : इंटरनैशनल ला; 
* यूइन-ली-लिऐंग : ह्वाट इज़ ऐन इंटरनैशनल कफ्रोंस (अमेरिकन जर्नल ऑव इंटरनैशनल ला; १९५०; पृष्ठ ३३३)।

## इन्हें भी देखें
* वियना कांग्रेस
* बर्लिन कांग्रेस
* अमेरिकी कांग्रेस

श्रेणी:अन्तरराष्ट्रीय सम्बन्ध
श्रेणी:बहुविकल्पी शब्द
कात्यायन

धर्मग्रंथों से जिन **कात्यायनों** का परिचय मिलता है, उनमें तीन प्रधान हैं-

* कात्यायन (विश्वामित्रवंशीय), जिन्होंने श्रोत, गृह्य और प्रतिहार सूत्रों की रचना की।
* कात्यायन (गोमिलपुत्र), जिन्होंने छंदोपरिशिष्टकर्मप्रदीप की रचना की।
* सोमदत्तके पुत्र कात्यायन (वररुचि), जो पाणिनीय सूत्रों के प्रसिद्ध वार्तिककार हैं।
* अन्य कात्यायन - कात्यायन नाम वाले अन्य व्यक्ति।
पिङ्गल

**आचार्य पिंगल** भारत के प्राचीन गणितज्ञ और छन्दःसूत्रम् के रचयिता। इन का काल ४०० ईपू से २०० ईपू अनुमानित है। जनश्रुति के अनुसार यह पाणिनि के अनुज थे। छन्दःसूत्र में मेरु प्रस्तार (पास्कल त्रिभुज), द्विआधारी संख्या (binary numbers) और द्विपद प्रमेय (binomial theorem) मिलते हैं। 

## छन्द:शास्त्र के भाष्य
* **[[तात्पर्यटीका]]** - त्रिविक्रम द्वारा १२वीं शती में रचित।
* **[[मृतसंजीवनी]]** - हलायुध द्वारा १३वीं शती में विरचित।

## इन्हें भी देखें
* छंद
* हलायुध

## बाहरी कड़ियाँ
* Date of Pingala - Origin of Binary Computation
* Binomial theorem in Ancient India
*A HISTORY OF PIṄGALA’S COMBINATORICS (JAYANT SHAH, Northeastern University, Boston, Mass)
* पिंगलछन्दःसूत्रम् (संस्कृत विकिस्रोत)
* पिंगल छन्दःरसूत्र

श्रेणी:भारतीय गणितज्ञ
भारतीय विद्वान सूची

* भारतीय गणितज्ञ सूची
* भारतीय कवियों की सूची

## बाहरी कड़ियाँ
* प्राचीन भारत के कुछ महापुरुष
* Great Founders from INDIA
फ़्रेद्रिक राइनफ़ेल्त

thumb|फ़्रेद्रिक राइनफ़ेल्त**फ़्रेद्रिक राइनफ़ेल्त** (स्वीडिश: Fredrik Reinfeldt, आइपीए: [ˈfreːdrɪk ˈrajnˌfɛlt]) (जन्म अगस्त ४ १९६५, ओस्तरहानिङे में) स्वीडेन के प्रधानमन्त्री है। उसका सरकर में ४ दलों हैं, मोदेरातेर्ना, केंद्र दल, ईसाई लोकतन्त्रीओं और जनता पार्टी - उदार पंथीओं। फ़्रेद्रिक राइनफ़ेल्त मुदेरातेर्ना का अध्यक्ष है।

श्रेणी:स्वीडिन
श्रेणी:स्वीडेन के प्रधानमन्त्री